**Príloha č. 16**

**ZÁUJEMCA:**

|  |
| --- |
| Obchodné meno: **Ing. arch. Milan Kiaček**  IČO: 42 179 912  Sídlo: Miletičova 46, 821 08 Bratislava |

**PREUKÁZANIE PODMIENOK ÚČASTI TÝKAJÚCICH SA OSOBNÉHO POSTAVENIA PODĽA § 32 ZÁKONA Č. 343/2015 Z.Z. O VEREJNOM OBSTARÁVANÍ A O ZMENE A DOPLNENÍ NIEKTORÝCH ZÁKONOV** (ďalej len ako „**ZVO**“):

|  |  |
| --- | --- |
| **Zápis v Zozname hospodárskych subjektov vedených ÚVO** | NIE |

|  |  |  |
| --- | --- | --- |
| **Preukazovaná podmienka účasti týkajúca sa osobného postavenia** | **Priebeh preukazovania splnenia podmienok osobného postavenia; špecifikácia predložených a vyžiadaných dokumentov** | **Zistené skutočnosti** |
| **§ 32 ods. (1) písm. a) ZVO:** | Záujemca v rámci žiadosti o účasť predložil Jednotný európsky dokument pre obstarávanie (JED) zo dňa 08.12.2021.  Žiadosťou o predloženie dokladov nahradených jednotným európskym dokumentom a žiadosťou o vysvetlenie zo dňa 30.12.2021, bol záujemca v súvislosti s predmetnou podmienkou osobného postavenia a v súlade s § 39 ods. 6 ZVO požiadaný o predloženie dokladov nahradených JED-om v nasledovnom rozsahu:     * výpis z registra trestov nie starší ako 3 mesiace za hospodársky subjekt (záujemcu), štatutárny orgán, člena štatutárneho orgánu, člena dozorného orgánu a prokuristu (ak je to relevantné) v súlade § 32 ods. 2 písm. a) ZVO   alebo alternatívne   * poskytnutie údajov potrebných pre vyžiadanie výpisu z registra trestov v rozsahu v akom tvorí prílohu č. 1 uvedenej žiadosti.   Záujemca v rámci odpovede na žiadosť verejného obstarávateľa predložil nasledovné dokumenty k predmetnej podmienke osobného postavenia:   * *Správu v systéme JOSEPHINE zo dňa 10.01.2022;* * *Výpis z registra trestov (Milan Kiaček) zo dňa 04.01.2022*   Verejný obstarávateľ preveril záujemcu v Zozname právoplatne odsúdených právnických osôb, ktorý vedie Generálna prokuratúra SR. | Verejný obstarávateľ na základe záujemcom predložených zistil, že:   * členovia štatutárneho orgánu záujemcu nemajú záznam v Registri trestov GP SR, * záujemca nemá záznam v Registri trestov GP SR právnických osôb.   **Záujemca spĺňa podmienku osobného postavenia podľa § 32 ods. 1 písm. a) ZVO.** |
| **§ 32 ods. (1) písm. b) ZVO:** | Záujemca v rámci žiadosti o účasť predložil Jednotný európsky dokument pre obstarávanie (JED) zo dňa 08.12.2021.  Verejný obstarávateľ si v súlade s § 39 ods. (7) ZVO z prístupných elektronických databáz (OverSi) dňa 20.12.2021 vyžiadal:   * *Potvrdenie o evidencii/ neevidencii pohľadávok po splatnosti na poistnom na verejné zdravotné poistenie;* * *Potvrdenie o evidovaných nedoplatkoch na poistnom na sociálne poistenie.* | Verejný obstarávateľ z vyžiadaných dokumentov zistil, že:   * záujemca nemá nedoplatky na poistnom na sociálne poistenie; * záujemca nemá pohľadávky po splatnosti na poistnom za verejné zdravotné poistenie.   **Záujemca spĺňa podmienku osobnej účasti podľa § 32 ods. 1 písm. b) ZVO**. |
| **§ 32 ods. (1) písm. c) ZVO:** | Záujemca v rámci žiadosti o účasť predložil Jednotný európsky dokument pre obstarávanie (JED) zo dňa 08.12.2021.  Verejný obstarávateľ si v súlade s § 39 ods. (7) ZVO z prístupných elektronických databáz (OverSi) dňa 20.12.2021 vyžiadal:   * *Potvrdenie z evidencie daňových nedoplatkov;* | Verejný obstarávateľ z vyžiadaných dokumentov z informačného systému OverSi z dňa 20.12.2021 zistil, že:   * Informačný systém finančnej správy neeviduje nedoplatky záujemcu voči daňovému úradu; * Informačný systém finančnej správy neeviduje nedoplatky záujemcu voči colnému úradu.   **Záujemca spĺňa podmienku osobnej účasti podľa § 32 ods. 1 písm. c) ZVO**. |
| **§ 32 ods. (1) písm. d) ZVO:** | Záujemca v rámci žiadosti o účasť predložil Jednotný európsky dokument pre obstarávanie (JED) zo dňa 08.12.2021.  Žiadosťou o predloženie dokladov nahradených jednotným európskym dokumentom a žiadosťou o vysvetlenie zo dňa 30.12.2021, bol záujemca v súlade s § 39 ods. 6 ZVO požiadaný o predloženie dokladov nahradených JED-om v nasledovnom rozsahu:   1. potvrdenie súdu nie staršie ako 3 mesiace preukazujúce, že na majetok Vašej spoločnosti – záujemcu nebol vyhlásený konkurz, že nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku.   Záujemca v rámci odpovede na žiadosť verejného obstarávateľa predložil nasledovné dokumenty k predmetnej podmienke osobného postavenia:   * *Potvrdenie Okresného súdu Bratislava I. o skutočnostiach známych zo súdnych spisov zo dňa 31.12.2021;* * *Správu v systéme JOSEPHINE zo dňa 10.01.2022.*   Po oboznámení sa s predloženými dokumentmi mal verejný obstarávateľ naďalej pochybnosť, či záujemca spĺňa predmetnú podmienku účasti týkajúcu sa osobného postavenia nakoľko potvrdenie bolo vystavené Ing. arch. Milanovi Kiačekovi - fyzickej osobe nepodnikateľovi.  Z uvedeného dôvodu žiadosťou o vysvetlenie a doplnenie dokladov zo dňa 19.01.2022 bol záujemca v súlade § 40 ods. 4 ZVO požiadaný o vysvetlenie vo vzťahu k predmetnej podmienke osobného postavenia:   1. akými dokumentmi preukazujete splnenie podmienky osobného postavenia záujemcu podľa § 32 ods. 1 písm. d) ZVO vo vzťahu ku konkurzu a reštrukturalizácii.Potvrdenie Okresného súdu Bratislava I. o skutočnostiach známych zo súdnych spisov zo dňa 31.12.2021 bolo vystavené Ing. arch. Milanovi Kiačekovi - fyzickej osobe nepodnikateľovi, avšak záujemcom je Ing. arch. Milan Kiaček - fyzická osoba podnikateľ s prideleným identifikačným číslom: 42 179 912. Na základe uvedeného má Verejný obstarávateľ pochybnosť ohľadom splnenia predmetnej podmienky účasti záujemcu; 2. akými dokumentmi preukazujete splnenie podmienky osobného postavenia podľa § 32 ods. 1 písm. d) ZVO vo vzťahu k likvidácii.   Záujemca bol v súlade s § 40 ods. 4 ZVO taktiež požiadaný o doplnenie predložených dokladov v nasledovnom rozsahu   * potvrdenie súdu nie staršie ako 3 mesiace preukazujúce, že na majetok hospodárskeho subjektu (záujemcu) nebol vyhlásený konkurz, že nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku.   Záujemca v rámci svojej odpovede na v poradí druhú žiadosť verejného obstarávateľa predložil nasledovné dokumenty k predmetnej podmienke osobného postavenia:   * *Správa zo systému JOSEPHINE zo dňa 24.01.2022,* * *Potvrdenie o zapísaní v Zozname autorizovaných architektov,* * *Potvrdenie o skutočnostiach známych zo súdnych spisov zo dňa 03.01.2022*   Potvrdenie preukazujúce, že hospodársky subjekt nie je v likvidácii, okresný súd vydáva jedine právnickým osobám. Záujemca nie je právnickou osobou, s uvedeného dôvodu verejný obstarávateľ predmetné potvrdenie nepožadoval. | Verejný obstarávateľ z predložených dokumentov zistil, že:   * na majetok záujemcu nebol vyhlásený konkurz, * záujemca nie je v reštrukturalizácii, * záujemca nie je v likvidácii, * voči záujemcovi nebolo zastavené konkurzné konanie pre nedostatok majetku alebo zrušený konkurz pre nedostatok majetku.   **Záujemca spĺňa podmienku osobného postavenia podľa § 32 ods. 1 písm. d) ZVO.** |
| **§ 32 ods. (1) písm. e) ZVO:** | Záujemca v rámci žiadosti o účasť predložil Jednotný európsky dokument pre obstarávanie (JED) zo dňa 08.12.2021.  Verejný obstarávateľ si v súlade s § 39 ods. (7) ZVO z prístupných elektronických databáz (OverSi) dňa 20.12.2021 vyžiadal:   * *Odpis registrovaného subjektu z registra právnických osôb a podnikateľov;* | Verejný obstarávateľ z vyžiadaného dokumentu zistil, že v predmete činnosti má záujemca zapísanú nasledovnú činnosť: „*Architektonické činnosti podľa § 4 zákona č. 138/1992 Zb.“.*  **Záujemca spĺňa podmienku osobného postavenia podľa § 32 ods. 1 písm. e) ZVO.** |
| **§ 32 ods. (1) písm. f) ZVO:** | Verejný obstarávateľ skontroloval verejne dostupný Register so zákazom účasti na verejnom obstarávaní vedený Úradom pre verejné obstarávanie, pričom záujemca sa v predmetnom registri nenachádzal. | **Záujemca spĺňa podmienku osobného postavenia podľa § 32 ods. 1 písm. f) ZVO.** |
| **§ 32 ods. (1) písm. g) ZVO:** | Verejný obstarávateľ nemá vedomosť o tom, žeby sa záujemca dopustil v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať. | **Záujemca spĺňa podmienku osobného postavenia podľa § 32 ods. 1 písm. g) ZVO.** |
| **§ 32 ods. (1) písm. h) ZVO:** | Verejný obstarávateľ nemá vedomosť o tom, žeby sa záujemca dopustil v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať. | **Záujemca spĺňa podmienku osobného postavenia podľa § 32 ods. 1 písm. h) ZVO.** |

**PREUKÁZANIE PODMIENOK ÚČASTI TÝKAJÚCICH SA ODBORNEJ ALEBO TECHNICKEJ SPÔSOBILOSTI PODĽA § 34 ODS. (1) PÍSM. G) ZVO V SPOJITOSTI S § 38 ODS. (5) ZVO OSOBY, KTORÁ BUDE ZODPOVEDNÁ ZA REALIZÁCIU PREDMETU ZÁKAZKY:**

|  |  |  |
| --- | --- | --- |
| **Preukazovaná podmienka účasti týkajúca sa odbornej alebo technickej spôsobilosti** | **Priebeh preukazovania splnenia podmienok osobného postavenia; špecifikácia predložených a vyžiadaných dokumentov** | **Zistené skutočnosti** |
| **Odborná spôsobilosť na výkon činnosti autorizovaného architekta alebo autorizovaného stavebného inžinier** | Záujemca v rámci žiadosti o účasť predložil:   * *Autorizačné osvedčenie autorizovaného architekta – Ing. arch. Milan Kiaček;* | Verejný obstarávateľ z predložených dokumentov zistil, že osoba zodpovedná za realizáciu zákazky je autorizovaným architektom.  **Záujemca spĺňa podmienku odbornej a technickej spôsobilosti.** |
| **Prax v projektovaní budov, ktorú preukáže životopisom, kde uvedie projektovanie min. jednej budovy najmenej v štádiu vydaného stavebného povolenia so stavebnými nákladmi v hodnote min. 500 000,00 €.** | Záujemca v rámci žiadosti o účasť predložil:   * *Identifikáciu a odbornú spôsobilosť záujemcu zo dňa 08.12.2021* | Verejný obstarávateľ z predložených dokumentov zistil, že osoba zodpovedná za realizáciu zákazky má prax v projektovaní budov najmenej v štádiu vydaného stavebného povolenia so stavebnými nákladmi v hodnote min. 500 000,00 €.  **Záujemca spĺňa podmienku odbornej a technickej spôsobilosti.** |